Louie Bennett

Louie Bennett, sortzez Louisa Elizabeth Bennett (Dublin, 1870 - Ibidem, 1956) irlandar sufragista, sindikalista, kazetaria eta idazlea zen. 1911n, emakumeen sufragioaren bidezko mugimenduaren sorreran parte hartu zuen.

 Biografia 

 Haurtzaroa 
Louisa Elizabeth Bennett Temple Hillen jaio zen, Dublingo aldirietan, XVIII. mendean Irlandan instalatu zen familia protestante batean; Irlandako Elizakoak ziren. Hamar seme-alabatik zaharrenak lau ahizpa eta bost anai-arreba zituen. Haren aita, James Bennett, aditua zen artean, eta denda bat zuen Ormond Quayn. Haren ama, Susan Boulger, Dublingo familia aberats batekoa zen. Lehenik, etxean eskolatua izan zen anai-arrebekin, eta, gero, Ingalaterrako barnetegi batean, eta, azkenik, Alexandra ikastetxean, Milltownen. Bonnen ere egon zen, non musika ikasi zuen.

 Sufragista 
XVII. mendearen amaieratik aurrera eratu ziren sufragista-elkarteak Irlandan, garaiko aldaketa politiko eta sozialei erantzuteko. Louie Bennett militatzen hasi zen, eta, 1911n, Helen Chenevixekin, Irlandako Emakumeen Sufragiorako Elkartea eta tokiko sufragista-elkarte ugari fusionatu zituen, eta Irish Women's Suffrage Federation (IWSF, Irlandako Emakumeen Sufragiorako Federazioa) sortu zuen. Urte hartan bertan, emakumeek zentsuan parte hartzeari uko egin zioten, bozkatzeko eskubidea ukatzen zitzaielako. Gerra garaian, sufragista batzuek borroka atzeratzen zuten bitartean, Louie Bennettek hauxe esan zuen: "Emakumeek ez zuketen inoiz  borroka utzi behar justiziaren, gerraren edo gerrarik ezaren alde egiteko".

 Kazetaria 
1920an, Louie Bennettek bere gain hartu zuen Irlandako Emakumeentzako Ligako Irish Citizen egunkariaren finantza- eta argitalpen-kontrola. Egunkaria 1912an sortu zen, sufragista eta feminista irlandarren kausari laguntzeko. Berraktibatzeko, egunkari sindikala bihurtu zuen, baina Black and Tans taldeak inprimaketa-prentsa suntsitu zuen, eta barne-eztabaida filosofikoek egunkariaren geldialdia ekarri zuten. Azken zenbakia 1920ko irailean agertu zen.

 Aktibista sindikala 
Emakume Irlandarren Sindikatua 1911n sortu zen. Helena Molony, Helen Chenevix eta Rosie Hackettekin, Louie Bennett bozeramaile bihurtu zen 1916ko Kongresuaren ondoren, Sligon. 1935eko azaroaren 20an, bere ekimenez, Sindikatuak kale-manifestazioak antolatu zituen lan-baldintzen inguruko Seán Lemass Legearen diskriminazioaren aurka. Sindikatuaren borroka asko lan-baldintzak hobetzeari eta emakumearen ordainsariari buruzkoak ziren. 1945ean, hiru hilabeteko greba antolatu zuen, eta bi asteko oporrak izateko eskubidea irabazi zuen Irlandako langile guztientzat, gizonezkoentzat zein emakumezkoentzat.

Louie Bennett Sindikatu Irlandarren Kongresuko idazkari nagusia ere izan zen 38 urtez, 1922tik 1931ra eta 1944tik 1950era bitartean batzorde betearazleko kidea izan zen. 

 Bizi-amaiera 
Louie Bennett ez zen ezkondu, baina Helen Chenevixekin bizi zen Killineyn. 1956ko azaroaren 25ean hil zen, 86 urte zituela. Deans Grangeko hilerrian lurperatuta dago, amarekin, aitarekin eta Lionel Vaughan Bennett anaiarekin.

 Argitalpenak 

 The Proving of Priscilla, 1902, 303 orrialde.
 A Prisoner of his Word, Maunsel, 1908, 241 or. [linean irakurri]

 Aintzatespenak 
 Monumentu hau (aldare-formako asentua) St. Stephen's Green Park-en dago, Dublinen, Irlandako Errepublikan. Helen Chenevix (1888-1963) Louie Bennet-en (1870-1965) betiko laguna zen eta ideal handiak partekatzen zituen.

 Erreferentziak 

 Bibliografia 

 (en) Sybil Oldfield, « Bennett, Louise [Louie] (1870–1956) », dans Oxford Dictionary of National Biography, Oxford University Press, 2004 (lire en ligne )

 Ikus, gainera 
 Suffragette
 Sufragisten zerrenda
 Sufragisten zapia
 Suffragette filma
 Emakumeen sufragismoa

 Kanpo estekak 

Kategoria:XIX. mendeko emakumeak
Kategoria:Wikipedia:Autoritate kontrola duten artikuluak
Kategoria:Sufragistak
Kategoria:Emakume kazetariak
Kategoria:Kazetariak
Kategoria:Irlandako kazetariak
Kategoria:Irlandako sufragistak